b'\n_START_ARTICLE_\nCurt von L\xc3\xbcttichau\n_START_SECTION_\nKarriere\n_START_PARAGRAPH_\nL\xc3\xbcttichaus for\xc3\xa6ldre var hofj\xc3\xa6germester, civilingeni\xc3\xb8r Ulysses Constant Arnold von L\xc3\xbcttichau og Ellen Christine Elisabeth f\xc3\xb8dt Ibsen. Han blev optaget p\xc3\xa5 Kunstakademiets Arkitektskole i K\xc3\xb8benhavn i september 1915 og tog afgang som arkitekt juni 1919. Han studerede desuden malerkunst hos Rizzi i Rom 1919-20. Ud over turen til Italien rejste han i Tunesien omkring 1920 og i Paris og Sydfrankrig._NEWLINE_Han udstillede sine akvareller og oliepasteller p\xc3\xa5 f\xc3\xb8lgende separatudstillinger: Kleis\' Kunsthandel, K\xc3\xb8benhavn 1920-22; Dorien Leigh Gallery, London 1923; Illums Bolighus 1944; Studio Schrader, K\xc3\xb8benhavn, 1956; Henning Larsen, K\xc3\xb8benhavn 1986; Havarthig\xc3\xa5rden, Holte 1986, 1988 og N\xc3\xa6stved Kunstforening 1988._NEWLINE_L\xc3\xbcttichau blev gift f\xc3\xb8rste gang 25. juni 1926 i Ordrup med Flora Rosa "Nena" Henningsen (25. februar 1900 i Hellerup \xe2\x80\x93 22. april 1976 i H\xc3\xb8rsholm), datter af grosserer, generalkonsul Andreas Henningsen og Fanny Inana Uriburo Ziegner og anden gang 6. maj 1982 i K\xc3\xb8benhavn med maleren Kirsten Birgitte Rich, f. Buemann, (25. januar 1913 p\xc3\xa5 Frederiksberg \xe2\x80\x93 24. oktober 2000), datter af fabrikant Harald Christian Buemann og Elna Eleonora Lundborg.'